
Către,  
           Comisia juridică, de disciplină şi imunităţi
           Comisia pentru buget, finanţe şi bănci
AVIZ
asupra proiectului de Lege pentru aprobarea Ordonanţei de urgenţă a Guvernului nr. 63/2018 privind compensarea unor creanţe reciproce între statul român şi persoanele beneficiare  ale legilor din domeniul restituirii proprietăţii, precum şi pentru prorogarea unui termen
 
	În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre avizare cu proiectul de Lege     pentru aprobarea Ordonanţei de urgenţă a Guvernului nr. 63/2018 privind compensarea unor creanţe reciproce între statul român şi persoanele beneficiare  ale legilor din domeniul restituirii proprietăţii, precum şi pentru prorogarea unui termen transmis cu adresa nr. Plx. 545/2018 din  17 octombrie 2018  şi înregistrat sub nr.4c-5/595/18.10.2018.
	Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
            Proiectul de lege a fost adoptat de Senat, în şedinţa din 15 octombrie 2018.
	Consiliul Legislativ, cu avizul nr.688/13.07.2018, a avizat favorabil proiectul de lege sus menţionat.
           	Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut proiectul de Lege pentru aprobarea Ordonanţei de urgenţă a Guvernului nr. 63/2018 privind compensarea unor creanţe reciproce între statul român şi persoanele beneficiare  ale legilor din domeniul restituirii proprietăţii, precum şi pentru prorogarea unui termen în şedinţa din 31 octombrie 2018. 
În urma dezbaterilor, membrii comisiei au hotărât, în unanimitate, avizarea favorabilă a proiectului de Lege pentru aprobarea Ordonanţei de urgenţă a Guvernului nr. 63/2018 privind compensarea unor creanţe reciproce între statul român şi persoanele beneficiare  ale legilor din domeniul restituirii proprietăţii, precum şi pentru prorogarea unui termen.
În raport cu obiectul şi conţinutul său, proiectul de lege face parte din categoria legilor ordinare.

           PREŞEDINTE, 			                         SECRETAR,

     Alexandru STĂNESCU                                         Dan CIOCAN




 Consilier parlamentar, Ionela Began

